২০২১–২২ পুরুষ অ্যাশেজ সিরিজ
২০২১–২২ অ্যাশেজ সিরিজ (পৃষ্ঠপোষকতাজনিত কারণে যেটি ভোডাফোন পুরুষ অ্যাশেজ সিরিজ নামে পরিচিত) ছিল অস্ট্রেলিয়া ও ইংল্যান্ডের মধ্যে অনুষ্ঠিত একটি টেস্ট ক্রিকেট ম্যাচের সিরিজ। সিরিজটি দি অ্যাশেজ নামে পরিচিত ইংল্যান্ড ও অস্ট্রেলিয়ার মধ্যে ঐতিহাসিক দ্বৈরথের একটি অংশ। ২০২১ সালের ৮ ডিসেম্বর ও ২০২২ সালের ১৮ জানুয়ারির মধ্যে অস্ট্রেলিয়ার পাঁচটি ভেন্যুতে সিরিজের ম্যাচগুলো খেলা হয়। সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। সিরিজে অস্ট্রেলিয়া ৪–০ ব্যবধানে জয়লাভ করে।